De Ziua Mondială a Teatrului, care este marcată în fiecare an la 27 martie, trupa de actori amatori a Teatrului Municipal "Traian Grozăvescu" din Lugoj susține o nouă reprezentație cu piesa succes "Hangița", de Carlo Goldoni, în regia Mariei Voronca. Spectacolul va avea loc de la ora 18, pe pe scena Teatrului Municipal "Traian Grozăvescu". Din distribuție fac parte: Ileana Căprariu, Loredana Lupulescu, Maria Rogobete, Lăcrămioara Bercean, Tudor Trăilă, Marian Costea, Constantin Goloșie, Cristian Alexandru, Cristian Ioschici și Sorin Palciuc. Intrarea este liberă.